**Ministru kabineta rīkojuma projekta**

**„Par valstij dividendēs izmaksājamo valsts akciju sabiedrības “Latvijas gaisa satiksme” peļņas daļu par 2016.gadu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 5.punkts, kas paredz, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu par attiecīgo pārskata gadu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība „Latvijas gaisa satiksme” (turpmāk - LGS) ir 100% pašfinansējoša kapitālsabiedrība, līdz ar to LGS netiek subsidēta no valsts budžeta un nesaņem nekāda veida valsts dotācijas. LGS galvenais mērķis ir nodrošināt ar aeronavigācijas pakalpojumiem visus gaisa telpas lietotājus Latvijas gaisa telpā jeb Rīgas Lidojumu informācijas rajonā (Rīgas LIR), tādējādi LGS sniedz aeronavigācijas pakalpojumus ne tikai vietējām aviokompānijām, bet galvenokārt starptautiskajiem gaisa telpas lietotājiem. Saskaņā ar apstiprinātajiem 2016.gada finanšu rezultātiem LGS peļņa 2016.gadā ir EUR 335 738.Saskaņā ar likuma “Par valsts budžetu 2017.gadam” 43.pantu minimālā dividendēs izmaksājamā peļņas daļa par 2016. pārskata gadu kapitālsabiedrībai ir 85 % no pārskata perioda peļņas. Valsts kasē par 2016.gadu būtu jāieskaita dividendes 285 377 EUR apmērā. Pamata principus tarifikācijas procesam nosaka Eiropas Parlamenta un Padomes 2004.gada 10.marta regula Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (turpmāk – Regula Nr. 550/2004), un proti, regulas III nodaļa. Kā viens no principiem minētās nodaļas 15.panta 3.punkta „d” apakšpunktā noteikts, ka aeronavigācijas pakalpojumi var dot pietiekamus ieņēmumus, kas nodrošina pamatotu atdevi no aktīviem, lai veidotu vajadzīgos kapitālieguldījumus.Vienību maksu veidošanas nosacījumus reglamentē Eiropas Komisijas 2013.gada 3.maija Regula Nr.391/2013, ar ko nosaka kopējās tarifikācijas sistēmu aeronavigācijas pakalpojumiem (turpmāk – Regula 391/2013). Saskaņā ar Regula Nr. 550/2004 15.pantu 1.punktu, tarifikācijas sistēma pamatojas uz to aeronavigācijas pakalpojumu izmaksu uzskaiti, kas pakalpojumu sniedzējiem rodas par labu gaisa telpas izmantotājiem. Regulas 391/2013 6.pantā ir strikti definēts, kādas izmaksas var tikt attiecinātas uz aeronavigācijas pakalpojumu sniegšanu. Īpaši izceļams ir Regulas 391/2013 6.panta 3.punkts, kas nosaka, ka daļu no ienākumiem, kuri izriet no aeronavigācijas maksājumiem, var izmantot, lai finansētu kopīgus projektus ar tīklu saistītām funkcijām, kas ir īpaši svarīgi, lai kopumā uzlabotu gaisa satiksmes pārvaldības darbību un aeronavigācijas pakalpojumus. Jebkādas citas izmaksas ir uzskatāmas par neatbilstošām un neattiecināmām. Regula arī nosaka principu, ka tarifikācijas sistēmai jānodrošina izmaksu bāzes un izmaksu sadalījuma starp dažādiem pakalpojumiem pārredzamība, kas nostiprināts Regulas 391/2013 8.pantā. Tādējādi LGS, apstiprinot tarifu, tajā ir iekļāvusi izmaksas (kapitāla izmaksas), kuras pieļauj Regulas noteikumi un „peļņa”, kas tiek uzrādīta par 2016.gadu, faktiski jau ir iestrādāta tarifā ar nākotnes izlietojumu, atbilstoši Regulas principiem – tikai un vienīgi lai segtu izdevumus, kas rodas saistībā ar aeronavigācijas pakalpojumu sniegšanu. Ņemot vērā apstākli, ka regulas nosaka atsevišķas tarifikācijas zonas aeronavigācijas pakalpojumiem termināļa zonā un maršrutā, arī pieļaujamās izmaksas ir iekļautas atsevišķos aprēķinos. Tādējādi kapitāla izmaksas (jeb peļņa) saskaņā ar regulu prasībām tiek aprēķinātas atsevišķi. Peļņa, kas netiks izlietota, lai nodrošinātu aeronavigācijas pakalpojumus nav pieļaujama, jo nav iekļaujama LGS izdevumos saskaņā ar regulu noteiktajiem tarifikācijas principiem. Konstatējot neatbilstošu izmaksu iekļaušanu tarifā, saskaņā ar Regulas Nr.391/2013 9.pantu ir noteikta procedūra, kādā tiek aktivizēts brīdinājuma mehānisms, kas var būt par iemeslu, lai pārskatītu aprēķināto vienības likmi (tarifu).Turklāt, LGS kā sabiedrībai, kas galvenokārt darbojas starptautiskajā vidē, ir jāievēro starptautiskie līgumi (konvencijas), kuri saskaņā ar 1969.gada 23.maija Vīnes Konvencijas par starptautisko līgumu tiesībām 27.pantu un likuma „Par Latvijas Republikas starptautiskajiem līgumiem” ir prioritāte pār nacionālajām tiesību normām.Tādejādi secināms, ka, nosakot jebkādu dividendēs izmaksājamo peļņas daļu, faktiski tiktu pārkāptas Regulas 391/2013 normas.LGS tehniskajam nodrošinājumam un cilvēkresursiem ir jāatbilst starptautiskajiem aviācijas normatīviem un jānodrošina atbilstoša Latvijas Republikas starptautisko saistību izpilde pret gaisa telpas lietotājiem. Šo mērķu sasniegšanai, kā arī Darbības uzlabošanas plāna (Functional airspace blocks (FAB) Performance plan) ieviešanai nepieciešams veikt investīcijas gan sarežģītu tehnoloģisko iekārtu iegādei (infrastruktūrā) un apkalpošanai, gan lai sagatavotu un uzturētu augsti kvalificētu, starptautiskās sertifikācijas prasībām atbilstošu personālu. LGS ir izveidojusi Funkcionālās gaisa telpas bloku ar Ziemeļeiropas valstīm saskaņā ar Vienotas Eiropas Gaisa telpas likumdošanas II. Paketes prasībām. Šobrīd tiek izskatīta Vienotas Eiropas Gaisa telpas likumdošanas II+ paketes prasības, kas prasīs papildus finansējumu šā mērķa realizēšanai.LGS ir viens no lielākajiem Latvijas Republikas nodokļu maksātājiem (faktiski samaksātie nodokļi 2016.gadā bija 6 519.4 tūkst. EUR un 2015.gadā – 5 775.8 tūkst. EUR) un peļņu nesošs uzņēmums (tīrā 2016.gada peļņa 335.7 tūkst. EUR un 2015.gadā – 470.9 tūkst. EUR).2016.gada laikā tika novērots mērens kopējo lidojumu skaita pieaugums (par 0.7%), salīdzinot ar 2015.gadu, salīdzinot ar 2014.gadu, pieaugums bija 1.5%. Vienlaikus, Eiropas Komisija ir uzlikusi dalībvalstīm par pienākumu samazināt vienības maksu, kas ir viens no darbības pamata rādītājiem, kas tiek stingri regulēts ar NEFAB darbības uzlabošanas palīdzību otrajā atskaites periodā (2015-2019).Pēdējo gadu laikā tehniskās modernizācijas ietvaros ir īstenoti vairāki nozīmīgi projekti, nodrošinot tehnoloģisko procesu kvalitātes un lidojumu drošības būtisku paaugstināšanos. Lai uzturētu drošus un kvalitatīvus pakalpojumus un īstenotu regulas prasības, nepieciešams uzturēt augstu personāla kvalifikāciju, ieviest jaunākās darba tehnoloģijas un veikt pasākumus dispečeru noslogotības samazināšanai. 2016. gadā LGS ir realizējusi un turpina ieviest šādus galvenos projektus:1. 2016.gada 2.ceturksnī tika gūts atbalsts jauna GSV torņa būvniecībai un aprīkošanai. Esošais Rīgas GSV tornis ir celts 1973.gadā un tā novietojums, ņemot vērā lidostas “Rīga” attīstību, nākotnē var radīt ierobežojumus gaisa satiksmes vadības kontrolei. Kopējās projekta izmaksas pašlaik tiek lēstas 18 līdz 20 miljonu euro apmērā un ieviešana ekspluatācijā tiek prognozēta 2024.gadā. Daļa izmaksu tiks segta no uzņēmuma līdzekļiem, tomēr, lai veiksmīgi īstenotu projektu tiks ņemts aizņēmums kredītiestādēs. Aizņēmuma lielums ir atkarīgs no Eiropas Savienības fondu pieejamības un pašu līdzekļu apjoma.
2. Gaisa satiksmes vadības automatizētās sistēmas modernizācija ATRACC-2014+ noslēdzās 2016. gadā, kā rezultātā tika ieviestas papildus funkcionalitātes, izpildītas normatīvo aktu prasības un uzlabota sistēmas darbspēja. Sistēma nodrošina jaunu brīvu maršrutu apstrādi un kontroli; izveidots jauns modulis Gaisa telpas operatīvai rezervēšanai; atjaunoti datu apmaiņas interfeisi ar ATIS/VOLMET, A-SMGCS un LARA sistēmām. Kopā ar pamatsistēmu tika modernizēts GSV un Torņa trenažieris.
3. Noslēgts līgums par projekta “Riga FIR, esošās gaisa telpas struktūras analīze, PBN gaisa telpas elementu un procedūru izstrāde, validēšana un ieviešana” II.daļas realizāciju. Līdz ar projekta īstenošanu tiks izstrādāti jauni gaisa kuģu lidojumu maršruti Rīgas lidojumu zonā, kas uzlabos lidojumu drošumu un efektivitāti, optimizējot ielidošanas un izlidošanas mijiedarbību, horizontālo un vertikālo gaisa trašu izvietojumu, samazinot degvielas patēriņu, izmešu un trokšņa līmeni un, iespēju robežās, nodrošinot lidojumu nepārtrauktību. PBN (Performance Based Navigation) piedāvā vairākas priekšrocības attiecībā pret tradicionālajām instrumentālo lidojumu procedūrām un gaisa trasēm, kas balstās uz noteiktām stacionārajām navigācijas iekārtām. PBN ļauj izmantot gaisa telpu daudz efektīvāk (gaisa trašu izveide, degvielas efektivitāte, trokšņu līmeņa samazinājums utt.), kā arī samazina kopējo investīciju apjomu, atjaunojot navigācijas sensorus atbilstoši to tehnoloģiskai attīstībai.
4. Radiolokācijas novērošanas pakalpojumu attīstības virzienā kā svarīgākais projekts jāmin lidlauka multilaterācijas novērošanas sistēmas modernizācija, kas ietver sevī sistēmas sensoru skaita palielināšana un centrālās apstrādes stacijas (CPS)/raidītāja stacijas (TXS) modernizāciju, kas nodrošina:
* Nepieciešamo pārklājumu, precizitāti un drošuma līmeni (N-1 redundancy) VAS „Starptautiskā lidosta „Rīga”” lidlauka manevrēšanas teritorijā un 1., 2., 3. peronā, saskaņā ar EUROCAE ED-117 (“MOPS for Mode S Multilateration Systems for Use in A-SMGCS”) dokumenta prasībām un sistēmas drošuma (N-1 redundancy) līmeņa koncepciju.
* „MSS-A RIX” sistēmas („A-SMGCS NOVA 9000” sistēmas sastāvdaļas) maldus mērķu parādīšanas gadījumu minimizēšanu (ņemot vērā iespējamos transponderu signālu atstarojumu gadījumus no celtnēm un būvkonstrukcijām).
* Pēc modernizācijas projekta 1. posma “MSS-A RIX” lidlauka novērošanas sistēma nodrošina ar Mode-S transponderiem (raiduztvērējiem) aprīkoto gaisa kuģu un ar SQB Mode-S raidītājiem aprīkoto transportlīdzekļu precīzās pozīcijas noteikšanu Starptautiskās lidostas “Rīga” lidlauka manevrēšanas teritorijā, 1., 2., un 3. g/k peronos / stāvvietās (izņemot 4.peronu), kā arī gaisa kuģuizlidošanas/nosēšanās fāzēs, nodrošinot sistēmas pārklājumu teritoriāli no ILS LLZ 18 līdz ILS LLZ 36 radiobākām.
1. 2016. gadā tika pabeigta lidojumu plūsmas, meteoroloģiskās un aeronavigācijas datu apstrādes un apmaiņas sistēmas ANOF modernizācija un paplašināšana. ANOF sistēmas modernizācija un paplašināšana ietvēra tās paplašināšanu ar “ENHANCED AMHS” funkcijām, esošo moduļu atjaunošanu atbilstoši jaunā regulējuma un LGS lietotāju prasībām. Tika atjaunoti un paplašināti OPMET, NOTAM, PUMA, AMI, AFTN/AMHS moduļi, kā arī atjaunots datu apmaiņu interfeiss starp ANOF sistēmu un Eiropas aeronavigācijas datubāzi EAD.
2. 2016. gadā tika veikti darbi, lai nodrošinātu gaisa satiksmes vadības pakalpojumus lidostā “Liepāja”. Projekta ietvaros tika izstrādātas procedūras, aprīkotas darba vietas, veikti sagatavošanās darbi, kā arī sniegts atbalsts Lidostas sertifikācijas procesā, lai nodrošinātu GSV pakalpojumu.

LGS savas saimnieciskās darbības ietvaros saskaņā ar Ministru kabineta 2015.gada 23.decembra rīkojumu Nr.810 „Par valsts aģentūras “Civilās aviācijas aģentūra” 2016.gada budžeta apstiprināšanu” valsts aģentūras „Civilās aviācijas aģentūra” budžetā 2016.gadā ieskaitīja 976.1 tūkst. EUR. Saskaņā ar 2015.gada 30.septembra rīkojumu Nr.590 „Par Transporta nelaimes gadījumu un incidentu izmeklēšanas biroja 2016.gada budžeta apstiprināšanu” Transporta nelaimes gadījumu un incidentu izmeklēšanas biroja budžetā 2016.gadā tika ieskaitīts 172.9 tūkst. EUR.Saskaņā ar Ministru kabineta 2016.gada 29.novembra rīkojumā Nr.731 „Par valsts aģentūras "Civilās aviācijas aģentūra" 2017.gada budžeta apstiprināšanu” noteikto LGS 2017.gadā valsts aģentūras „Civilās aviācijas aģentūra” budžetā, jāieskaita 976.1 tūkst. EUR, bet saskaņā ar Ministru kabineta 2017.gada 4.aprīļa rīkojumu Nr.177 „Par Transporta nelaimes gadījumu un incidentu izmeklēšanas biroja 2017.gada budžeta apstiprināšanu” Transporta nelaimes gadījumu un incidentu izmeklēšanas biroja budžetā jāieskaita 185.0 tūkst. EUR.2010.gadā Latvijas Republika ir pievienojusies Eiropas aeronavigācijas drošības organizācijai (Eurocontrol). Eurocontrol dalības maksu sedz LGS un 2017.gadā tā ir noteikta 1 012 tūkst. EUR apmērā. Regula 391/2013 nosaka, ka dalībvalstis no maršruta un termināļa maksājumiem var atbrīvot militāros lidojumus, kurus veic jebkuras valsts militārie gaisa kuģi. Vienlaikus Regulas nosaka, ka dalībvalstis nodrošina, ka aeronavigācijas pakalpojumu sniedzēji saņem atlīdzību par pakalpojumiem, ko sniedz atbrīvotajiem lidojumiem. Saskaņā ar Ministru kabineta 2012.gada 3.janvāra noteikumiem Nr.28 „Valsts akciju sabiedrības "Latvijas gaisa satiksme" sniegto aeronavigācijas pakalpojumu maksas noteikšanas un iekasēšanas kārtība”, Latvijas Republika ir noteikusi militāro gaisa kuģu lidojumu atbrīvojumu no vienības maksām, taču atbrīvoto lidojumu kompensācijas mehānisms nav noteikts. Tādējādi 2016.gadā LGS nav saņēmusi ieņēmumus par to gaisa kuģu lidojumiem, kuri ir atbrīvoti no vienības maksām 172.6 tūkst. EUR apmērā. **Satiksmes ministrija, ievērojot Ministru kabineta 2017. gada 14. marta sēdē (protokols Nr. 12, §.12) lemto, likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam" sagatavošanas procesā kā politikas prioritāti ir iesniegusi pieprasījumu par izdevumu kompensēšanu valsts akciju sabiedrībai “Latvijas gaisa satiksme”, kas radušies par aeronavigācijas pakalpojumu nodrošināšanu no vienības maksas atbrīvotajiem militārajiem lidojumiem. Ministriju pieprasījumi politikas prioritātēm šobrīd atrodas saskaņošanas stadijā Finanšu ministrijā.** Lai nodrošinātu drošu un kvalitatīvu aeronavigācijas pakalpojumu, kā arī, lai izpildītu starptautisko regulu, lietotāju un citas prasības, LGS plānotās investīcijas 2017. - 2021. gadam, saskaņā ar uzņēmējdarbības plānu (vidēja termiņa stratēģiju), ir aptuveni 40,343 milj. EUR apmērā.LGS atbrīvošana no dividenžu izmaksas nodrošinās:1. iespēju finansēt daļu no plānotajiem investīciju projektu maksājumiem;
2. LGS konkurētspējas saglabāšanu un ilgtspējīgu attīstību, tai skaitā drošuma un kvalitātes uzlabošanu, maksimāli izmantojot pašu finanšu resursus, nodrošinātu investīciju projektu realizāciju;
3. LGS darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildu finanšu līdzekļus.

LGS 2016.gada pārskats ir apstiprināts kārtējā akcionāru sapulcē 2017.gada 15.maijā. Šobrīd lēmums par kapitālsabiedrības 2016.gada peļņas sadali vēl nav pieņemts un peļņa nav sadalīta. Atšķirīgas dividendēs izmaksājamās peļņas daļas noteikšana atbilst Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.3. un 11.2.4.apakšpunktā noteiktajam.Rīkojuma projekts paredz, ka Ministru kabinets nosaka, ka kapitālsabiedrības 2016.pārskata gada tīrā peļņa netiek izmaksāta dividendēs, bet tiek novirzīta uzsākto un 2017.gadā plānoto investīciju projektu īstenošanai, kā arī drošuma un kvalitātes paaugstināšanai, tādējādi nodrošinot LGS konkurētspēju un ilgtspējīgu attīstību, kā arī kompensējot 2016.gadā nesaņemtos ieņēmumus par sniegtajiem pakalpojumiem.**LGS atbrīvošana no dividenžu iemaksas valsts budžetā nav uzskatāma par komercdarbības atbalstu, jo neizpildās neviens no Komercdarbības atbalsta kontroles likuma 5.pantā uzskaitītajiem kritērijiem.** |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas gaisa satiksme”. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | **Turpmākie trīs gadi (tūkst. euro)** |
| **2017** | **2018** | **2019** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 162 478 303 |  -285377 | - | - | - |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 162 478 303 |  -285377 | - | -  | -   |
|  1.2. valsts speciālais budžets |  0 | 0 | - | -  | -   |
|  1.3. pašvaldību budžets |  0 | 0 | - | -  | -   |
|  2. Budžeta izdevumi: |  0 | 0 | - | -  | -   |
|  2.1. valsts pamatbudžets | 162 478 303 | 0 | - | -  | -   |
|  2.2. valsts speciālais budžets | 0 | 0 | - | -  | -   |
|  2.3. pašvaldību budžets | 0 | 0 | - | -  | -   |
|  3. Finansiālā ietekme: | 0 | 0 | - | - | - |
|  3.1. valsts pamatbudžets | 0 | - 285377 | - | -  | -   |
|  3.2. speciālais budžets | 0 | 0 | - | - | - |
|  3.3. pašvaldību budžets | 0 | 0 | - | - | - |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 | - | - | - |
| 0 | - | - | - |
| 0 | - | - | - |
|  5. Precizēta finansiālā ietekme: |  X | 0 | - | - | - |
|  5.1. valsts pamatbudžets | 0 | - | - | - |
|  5.2. speciālais budžets | 0 | - | - | - |
|  5.3. pašvaldību budžets | 0 | - | - | - |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   Projekts šo jomu neskar. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija un valsts akciju sabiedrība „Latvijas gaisa satiksme”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II., IV., V. un VI. sadaļa – projekts šīs jomas neskar.

Satiksmes ministrs U. Augulis

Vīza: Valsts sekretārs K. Ozoliņš

23.08.2017. 11:30

2295

Strautmane 67028231

Inguna.Strautmane@sam.gov.lv